אלמוג בר

אלמוג בר (נולדה ב-1 בדצמבר 1991) היא סופרת ישראלית, ששלושת ספריה היו לרבי-מכר. אלמוג הוציאה את ספרה הראשון "שתי פרדות וחצי" בגיל 22, את ספרה השני "געגוע בין השורות" שנתיים אחר כך בגיל 24, ואת ספרה השלישי "לאהוב בשחור לבן" בגיל 27.

ביוגרפיה 
אלמוג נולדה ב-1991 בחולון ובגיל 12, עברה עם משפחתה לראשון לציון. היא סיימה את לימודיה התיכוניים בבית הספר מקיף י', וסיימה תואר ראשון בתקשורת וניהול במכללה למנהל בשנת 2017.

לאחר פרסום של סיפורים בדף הפייסבוק שלה הוציאה אלמוג בשנת 2015 את ספרה הראשון "שתי פרדות וחצי" בהוצאה עצמית. תחילה מכרה אלמוג את הספר דרך אתר אינטרנט, אך ברגע שהוא הופץ לחנויות הוא הפך לרב-מכר ומכר מעל ל-20 אלף עותקים. הספר הוא אסופה של סיפורים קצרים העוסקים באהבה, פרידה ומה שביניהם.

בשנת 2017 הוציאה את ספרה השני "געגוע בין השורות" גם הוא בהוצאה עצמית. ספר זה כולל גם הוא סיפורים קצרים בנושא אהבה ומערכות יחסים. הוא הופץ לחנויות ישר עם יצאתו לאור ונכנס היישר לרשימות רבי המכר. את המימון להוצאת ספריה גייסה אלמוג דרך האתר "הדסטארט" בתמיכת הגולשים והעוקבים בדף הפייסבוק שלה.

ספריה 

 שתי פרדות וחצי (ספרי ניב, 2015)
 געגוע בין השורות (ספרי ניב, 2017)

ביקורות 
כתיבתה של אלמוג זוכה לביקורות מעורבות. עקב יציאתה של אלמוג מכותלי הפייסבוק אל עולם הספרות, נוצר שיח ציבורי בנושא תופעת "סופרי רשת" אשר זוכים, מצד אחד, להערצת הקוראים ברשתות החברתיות ומחוצה להם, ומצד שני, לביקורות מאנשי הרוח והתרבות, המלינים על איכות הכתיבה שלהם לעומת הספרות הקלאסית יותר.

קישורים חיצוניים

 
 
 
  
 
 
 אלון סין משה, הפוסטים שהפכו לרבי מכר: הסיפור של אלמוג בר, באתר nrg, 2 באפריל 2017

הערות שוליים

בוגרות המסלול האקדמי המכללה למינהל
בוגרי המסלול האקדמי המכללה למינהל
סופרות ישראליות
סופרים ישראלים
ישראליות שנולדו ב-1991
ישראלים שנולדו ב-1991